《次韵二首》
宋代·叶茵

过墙新竹粉痕黏，蛙闹池塘燕掠檐。
自喜江乡成懒散，从教世界要庄严。
稻秧井井畦千纬，荷叶田田水一奁。
心事太平风物好，与人无爱亦无嫌。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。